Nr.

# **DECIZIA ETAPEI DE ÎNCADRARE**

## proiect

Ca urmare a solicitării de emitere a acordului de mediu adresate de **ORAŞUL STREHAIA.** cu sediul în județul Mehedinţi, oraşul Strehaia, str. Republicii, nr. 159, înregistrată la A.P.M. Mehedinți cu nr. 1669 din 08.02.2022, în baza Legii 292/2018 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, aprobata cu modificări şi completări prin Legea nr. 49/2011, cu modificarile şi completările ulterioare, Legea apelor nr. 107/1996, cu modificările şi completările ulterioare, A.P.M. Mehedinți decide, ca urmare a consultărilor desfăşurate în cadrul şedinţei Comisiei de Analiză Tehnică din data de 31.03.2022, că proiectul **Înfiinţare reţea de distribuţie gaze naturale, de presiune medie în oraşul Strehaia**, **judeţul Mehedinţi – OBIECTIVUL I**, propus a fi amplasat în județul Mehedinți, intravilanul şi extravilanul U.A.T. **oraş Strehaia**, **nu se supune** **evaluării impactului asupra mediului**.

Justificarea prezentei decizii:

**Motivele pe baza cărora s-a stabilit neefectuarea evaluării impactului asupra mediului, sunt următoarele**:

- proiectul se încadrează în prevederile Legii nr. 292/2018, privind evaluarea impactului anumitor proiecte publice şi private asupra mediului, Anexa nr. 2, la pct. 10, lit. i);

- proiectul propus nu intră sub incidența art. 28 din O.U.G. nr. 57/2007, privind regimul ariilor naturale protejate, conservarea habitatelor naturale, a florei și faunei sălbatice, cu modificările şi completările ulterioare, deoarece amplasamentul proiectului nu se suprapune cu nici o arie naturală protejată de interes comunitar;

- proiectul propus intră sub incidenţa art. 48 lit. e) din Legea apelor 107/1996, cu modificările şi completările ulterioare.

**2. Caracteristicile proiectului:**

1. Dimensiunea şi concepţia proiectului, soluţia aleasă, cuprinde:
2. Conductă de racord gaze naturale de presiune înaltă.
3. O stație de reglare măsurare SRMP care va regla presiunea gazelor de la regimul de presiune înaltă la regimul de presiune redusă la care va funcționa rețeaua de distribuție.
4. Rețea de distribuție gaze naturale de presiune redusă, cu conducte și branșamente de gaze naturale de presiune redusă, cu posturi de reglare măsurare la capăt, pentru 345 imobile.

Descrierea functionala si tehnologica a lucrarilor proiectate

Alimentarea cu gaze naturale a orașului Strehaia se va realiza din Statia de reglare masurare predare (SRMP) proiectată, amplasată la limita orașului Strehaia si care a fost dimensionată sa alimenteze cu gaze natural toate localitățile din orașul Strehaia, județul Mehedinți.

Sistemul de alimentare cu gaze naturale care urmează să deservească orașul Strehaia - **Obiectivul I,** va fi compus din:

- racord gaze naturale de presiune înaltă la conducta de transport existentă pe teritoriul orașului Strehaia. Conductă de racord gaze naturale de presiune înaltă se va realiza din oțel L245NE, conform SR EN ISO 3183 – 2013.

- stație de reglare măsurare predare (SRMP) care va măsura volumul de gaze naturale consumate în orașul Strehaia, și care va regla presiunea gazelor naturale de la regimul de presiune înaltă din Sistemul Național de Transport la regimul de presiune medie din sistemul de distribuție.

- rețea de distribuție gaze naturale de presiune medie, în lungime de 10.17 km care va constitui inelul central al reţelei de distribuţie de gaze naturale a oraşului Strehaia (obiectivul I). Conductele se vor realiza din polietilenă PEHD100, SDR11, SR ISO 4437 montate îngropat (de-a lungul străzilor modernizate, pe ambele părți).

- branșamente de gaze naturale de presiune medie din PEHD și oțel, cu posturi de reglare la capăt. Măsurarea consumului de gaze naturale se va realiza cu contoare de gaz cu corector de volum integrat (contoare inteligente), pentru creșterea flexibilității în operare a sistemului.

Reducerea, reglarea presiunii, și măsurarea consumului pentru orașul Strehaia se face in stația de reglare masurare predare SRMP proiectat pe teritoriul orașului Strehaia, jud.Mehedinți.

Pentru alimentarea cu gaze a viitorilor abonați se va proiecta o rețea de distribuție gaze naturale de presiune medie care va fi amplasată pe străzile și drumurile orașului. Acolo unde situația din teren o va permite, conductele se vor interconecta, formându-se bucle, care vor contribui la o repartizare mai bună a presiunii și implicit a debitelor. Lungimea rețelei de distribuție proiectate în cadrul Obiectivului I, va fi de 10170 m.

Pentru evitarea spargerii carosabilului la executarea branșamentelor, în cazul străzilor modernizate, conductele se vor amplasa pe ambele părți ale străzilor.

Conductele de gaze naturale de presiune redusa, proiectate, se vor realiza din țeavă PEHD 100, SDR11, SR ISO 4437 și se vor monta în mod obligatoriu subteran. Caracteristicile conductelor de gaze naturale de presiune redusa sunt evidențiate în tabelul de mai jos:

|  |  |  |  |  |  |  |
| --- | --- | --- | --- | --- | --- | --- |
| **Orașul Strehaia**  **– Lungimi conducte gaz presiune medie, proiectate** | | | | | | |
|  | **otel SR EN 13480-2**  **(km)** | **polietilenă PEHD 100, SDR11, SR ISO 4437**  **(km)** | | | |  |
| **Diametre (mm)**  **Localitate** | **6”** | **160x14.6** | **110x10** | **90x8.2** | **63x5.8** | **Total** |
| **Strehaia** | 0.030 | 4.512 | 1.526 | 1.028 | 3.074 | 10.170 |
| **Total (km)** | **0.030** | **4.512** | **1.526** | **1.028** | **3.074** | **10.170** |

Branșamentele de gaze naturale de presiune medie, proiectate, se vor realiza din țeavă PEHD 100, SDR11, SR ISO 4437, vor avea posturi de reglare măsurare la capat si se vor realiza pentru 345 imobile. Măsurarea consumului de gaze naturale se va realiza cu contoare de gaz cu corector de volum integrat (contoare inteligente), pentru creșterea flexibilității în operare a sistemului.

Rețeaua de distribuție gaze naturale nou proiectată va **supra**traversa râul Hușnița într-un singur loc

Supratraversarea râului Hușnița se va realiza cu o conductă din otel, pe console montate pe podul existent. Consolele se vor realiza din profile din oțel. Conductele de distribuție gaze naturale se vor fixa de console cu bride metalice.

1. cumularea cu alte proiecte: nu e cazul
2. utilizarea resurselor naturale: în cantităţi limitate, agregate minerale şi combustibili  pentru utilaje, achiziționate de la firme autorizate;
3. cantitate și tipurile de deșeuri generate/gestionate:
   1. proiectul va genera următoarele deşeuri  în etapa de execuţie: deşeuri biodegradabile, deşeuri ambalaje de hârtie şi carton, ambalaje de material plastic, ambalaje de lemn, ambalaje şi deşeuri metalice, lemn, uleiuri de motor, anvelope uzate, acumulatori uzaţi, filtre ulei, resturi de beton, pământ şi pietre

Deşeurile de pamânt şi pietre, beton, vor fi reciclate în lucrările de terasamente, în umpluturi, cât şi pentru lucrări provizorii la drumul de acces, platforme, nivelări şi ca material inert etc.

Deşeurile rezultate în perioada de execuţie a proiectului vor fi gestionate conform prevederilor OUG 92/2021, privind regimul deşeurilor.

1. poluarea și efectele negative: în perioada de realizare a proiectului: local, în zona de lucru, emisii de la mijloacele de transport/utilajele utilizate
2. riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:  nu se vor utiliza substanţe periculoase, tehnologia nu prezintă risc de accidente majore.
3. riscurile pentru sănătatea umană: se vor respecta prevederile din Notificare pentru Asistenţă de Specialitate de Sănătate Publică nr. 1612/01.02.2022 eliberate de Direcţia de Sănătate Publică Mehedinţi.

Amplasarea proiectului:

1. utilizarea actuală și aprobată a terenurilor: conform Certificat de Urbanism nr. 370/16.08.2021 eliberat de Consiliul Judeţean Mehedinţi terenurile sunt situate în intravilanul şi extravilanul U.A.T. oraș Strehaia, localitatea Strehaia şi sunt proprietate publică. Folosinţa şi destinaţia conform PUG aprobat: zonă aferentă drumuri publice (naţionale şi de interes local), zonă căi ferate, ape, reţele electrice, reţele alimentare cu apă potabilă şi canalizare ape menajere, reţele comunicaţii;
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   nu e cazul;
3. capacitatea de absorbţie a mediului natural:
4. zone umede, zone riverane, guri ale râurilor: nu este cazul;
5. zone costiere și mediul marin: nu este cazul;
6. zonele montane și forestiere: nu este cazul;
7. arii naturale protejate de interes național, comunitar, internațional: nu este cazul;
8. zone clasificate sau protejate conform legislației în vigoare: nu este cazul;
9. zonele cu o densitate mare a populației: nu este cazul;
10. peisajele și situri importante din punct de vedere istoric, cultural sau arheologic:-.

Tipurile și caracteristicile impactului potențial:

1. importanța și extinderea spațială a impactului: proiectul va avea impact local, în zona de lucru, în perioada de execuție;
2. natura impactului: direct şi temporar, în perioada de realizare a lucrărilor;
3. natura transfrontieră a impactului – nu este cazul – proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001;
4. intensitatea şi complexitatea impactului în perioada de execuţie a proiectului, intensitatea impactului asupra factorilor de mediu va fi redusă;
5. probabilitatea impactului – scăzută, pe perioada de execuţie cât şi la funcţionare prin buna gestionare a activităţii;
6. debutul, durata, frecvenţa şi reversibilitatea preconizate ale impactului – impactul lucrărilor asupra factorilor de mediu va debuta odată cu începerea execuţiei lucrărilor; impactul va fi de scurtă durată şi reversibil;
7. cumularea impactului cu impactul altor proiecte existente și/sau aprobate: nu s-a constatat un impact cumulativ cu alte proiecte.

**II. Motivele pe baza cărora s-a stabilit că nu este necesară evaluarea impactului asupra corpurilor de apă, sunt următoarele:**

- proiectul propus intră sub incidenţa art. 48 lit. e) din Legea apelor 107/1996, cu modificările şi completările ulterioare.

Din punctul de vedere al A.N.A.R.- Administraţia Bazinală de Apă Jiu înregistrat la APM Mehedinţi cu nr. 3055/09.03.2022, pentru proiectul propus nu este necesară elaborarea impactului asupra corpurilor de apă (SEICA)

Administraţia Bazinală de Apă Jiu consideră că lucrările propuse a se realiza nu produc modificări în planul de calitate asupra:

* corpului de apă de suprafaţă – RORW7-1-36-11\_B104A-Husnita-cf. Zegaia-cf. Motru şi afl. Garnita şiu Peşteana II
* corpului de apă subteran –ROJI05 – Lunca şi terasele Jiului şi afluenţilor săi.

**Condiţii de realizare a proiectului:**

* + se vor respecta datele şi specificaţiile din documentaţia tehnică, precum şi legislaţia de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu; lucrările se vor desfăşura cu respectarea condiţiilor tehnice prevăzute prin actele de reglementare prealabile, emise de alte autorităţi;

- beneficiarul răspunde de realizarea corectă a lucrărilor propuse, prezentate în Memoriul de prezentare;

* + lucrările se vor desfăşura cu respectarea condiţiilor tehnice şi a regimului juridic prevăzute prin actele de reglementare prealabile, emise de alte autorităţi;
* **se vor respecta prevederile Avizului de gospodărire a apelor nr. 25 din 17.03.2022 emis de A.N.A.R. – A.B.A. JIU pentru proiectul susmenţionat, astfel:**

- lucrările nu vor fi executate în perioade de ape mari

- lucrările vor fi executate numai pe terenurile reglementate din punct de vedere juridic

- beneficiarul avizului, prin intermediul constructorului, are obligaţia ca pe întraga perioadă de execuţie a lucrărilor să asigure scurgerea normală a apelor pârâului Huşniţa

- va întocmi pentru zona de lucru un plan de apărare împotriva inundaţiilor acţionând când este cazu, în conformitate cu acesta

- să nu afecteze calitatea apei pârâului Huşniţa şi să nu arunce materiale, de nici un fel, în albia pârâului sau pe malurile acestuia

- beneficiarul are obligaţia să ţină legătura cu A.B.A. Jiu şi să anunţe asupra oricărei modificări permanente sau temporare faţă de prevederile avizului de gospodărire a apelor

- va aduce la cunoştinţă data începerii execuţiei lucrărilor cu 10 zile înaite de aceasta, iar la finalizarea acestora va norifica ABA Jiu

- pe parcursul execuţiei lucrărilor, beneficiarul şi constructorul vor permite în caz de necesitate accesul şi intervenţia ABA Jiu/SGA Mehedinţi pentru acţiuni necesare în caz de inundaţii, poluări accidentale sau alte situaţii specifice cursurilor de apă

- pentru acces în albia minoră rampele se vor amenaja îngrijit, iar dacă în urma utilajelor vor fi deteriorate, acestea se vor aduce la forma iniţială pe cheltuiala constructorului

- la punerea în funcţiune a lucrărilor, beneficiarul va înaintaa documentaţia tehnică întocmită de proiectant certificat MMAP în conformitate cu Ordinul nr. 891/2019 emis de MAP, în vederea obţinerii autorizaţiei de gospodărire a apelor

- prezentul aviz nu se referă la rezistenţa şi stabilitatea lucrărilor şi nu exclude obligativitatea solicitării şi obţinerii altor avize şi acorduri

- în condiţiile în care se modifică parametrii tehnici, prin executarea altor lucrări decât cele din prezentul aviz, se va solicita aviz modificator

- dacă este cazul, să obţină permis de traversare a lucrărilor de gospodărire a apelor cu rol de apărare împotriva inundaţiilor în faza detaliu de execuţie (art. 23, lit. h, anexa nr. 2 la Ordinul 828/2019), în baza unei documentaţii tehnice întocmită de proiectant certificat, care să respecte prevederile Ordinului nr. 3404/2012 şi a Îndrumarului tehnic pentru proiectarea şi realizarea lucrărilor de traversare a lucrărilor de gospodărire a apelor cu rol de apărare împotriva inundaţiilor

* organizarea de şantier pentru lucrările prevăzute prin proiect se va realiza în interiorul amplasamentului şi va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurător. Se au în vedere:

- împrejmuirea corespunzătoare a zonelor de lucru, montarea de avertizoare, etc.;

- organizarea de şantier se va realiza astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

- organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea executării lucrărilor de construcţii, republicată;

- întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;

- întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;

- se interzice stocarea temporară şi depozitarea carburanţilor şi substanţelor periculoase în zona aferentă amplasamentului;

- se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;

- depozitarea provizorie a pământului excavat se va face pe suprafeţe cât mai reduse; pământul în exces nu va fi păstrat pe amplasament;

- întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completarile si modificarile ulterioare şi STAS 12574/87, privind condiţiile de calitate ale aerului din zonele protejate;

- realizarea lucrărilor pe baza unui grafic de lucrări care să afecteze cel mai puţin riveranii din zonă;

- adaptarea programului de lucru în vederea respectării orelor de odihnă ale riveranilor;;

* managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea societăţilor care realizează lucrările, astfel:

- deşeurile generate vor fi colectate selectiv, în vederea predării către societăţi autorizate pe bază de contract,

- deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform;

- deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;

- în conformitate cu prevederile art. 17, alin. (4), din OUG 92/2021, privind regimul deșeurilor, titularul are obligaţia are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;

- titularul are obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului;

*-* întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;

- se interzice stocarea temporară şi depozitarea carburanţilor şi substanţelor periculoase în zona aferentă amplasamentului;

*-* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;

*-* realizarea lucrărilor pe baza unui grafic de lucrări care să afecteze cel mai puţin riveranii din zonă;

*-* adaptarea programului de lucru în vederea respectării orelor de odihnă ale riveranilor;

- refacerea suprafeţelor de teren afectate temporar de lucrări: pe perioada execuţiei lucrărilor se va menţine curăţenia, după executarea lucrărilor se vor reface şi aduce la starea iniţială terenurile ce au fost afectate de execuţia lucrărilor, cu refacerea spațiilor verzi;

- se vor utiliza utilaje şi mijloace de transport agrementate din punct de vedere tehnic, care să nu genereze scurgeri de produse petroliere şi lubrefianţi, zgomot, vibraţii, etc.;

- în cazul poluării accidentale a solului cu produse petroliere şi uleiuri minerale de la vehiculele grele şi echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/depozitarea în depozite de deşeuri autorizate.

La finalizarea proiectului va fi notificată APM Mehedinți, în vederea întocmirii procesului verbal de constatare a respectării prevederilor deciziei etapei de încadrare. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios

administrativ competente pentru a ataca, din punct de vedere procedural sau substanțial, actele deciziile sau omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art. 2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 au obligația să solicite autorității publice emitente a deciziei

menționate la art. 21 alin (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin. (1) și (2) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.